Internetonderbreking: Terugvoer « Informasietegnologie
« Gratis digitale geletterdheidsopleiding
Strikroof vanaf personeel e-pos »
Vroeg Donderdagoggend is ons deur ons internetdiensverskaffer, TENET, in kennis gestel dat daar ’n onderbreking in die internetverbinding tussen UWC en SUN is. Dit het veroorsaak dat die hele US-netwerk vir ’n groot gedeelte van die oggend sonder internet moes funksioneer.
Tegnici is dadelik na die perseel gestuur om ondersoek in te stel en het bevestig dat die infrastruktuur gevandaliseer en die veselkabel afgesny is. Die beskadigde toerusting is vervang en konnektiwiteit is herstel. Ongelukkig is beide die primêre en sekondêre skakels beïnvloed en moes tegnici ook die rugsteun verbinding herstel.
Ons vra om verskoning vir die ongerief en waardeer julle geduld. Hou in gedagte dat, gedurende insidente soos hierdie, ons gereelde opdaterings sal plaas t.o.v. die situasie op ons Twitter-rekening.
This entry was posted on Vrydag, Oktober 4th, 2019 at 10:21 vm	and is filed under Konnektiwiteit, Algemeen, Internet. You can follow any responses to this entry through the RSS 2.0 feed. Both comments and pings are currently closed.